b'\n_START_ARTICLE_\nMilan \xc5\xa0ifrer\n_START_SECTION_\n\xc5\xbdivljenje in delo\n_START_PARAGRAPH_\nRodil se je v \xc5\xa0kofji Loki v trgovski dru\xc5\xbeini. Med 1935 in 1945 je obiskoval osnovno in me\xc5\xa1\xc4\x8dansko \xc5\xa1olo v rojstnem kraju. Potem se je vpisal na I. dr\xc5\xbeavno gimnazijo v Ljubljani in maturiral leta 1948. \xc5\xa0tudiral je zgodovino in zemljepis na Filozofski fakulteti v Ljubljani. Diplomiral je leta 1953 in prejel \xc5\xa1tudentsko Pre\xc5\xa1ernovo nagrado. Po voja\xc5\xa1\xc4\x8dini je postal asistent na In\xc5\xa1titutu za geografijo ZRC SAZU, kasnej\xc5\xa1em Geografskem in\xc5\xa1titutu Antona Melika ZRC SAZU. Doktoriral je leta 1960 z disertacijo Pore\xc4\x8dje Kamni\xc5\xa1ke Bistrice v pleistocenu (COBISS). Od leta 1965 je delal kot vi\xc5\xa1ji znanstveni sodelavec, od 1973 kot znanstveni svetnik Geografskega in\xc5\xa1tituta Slovenske akademije znanosti in umetnosti. Leta 1961 se je strokovno izpopolnjeval v W\xc3\xbcrzburgu._NEWLINE_Med letoma 1983 in 1987 je deloval kot upravnik Geografskega in\xc5\xa1tituta Antona Melika ZRC SAZU. Objavil je ve\xc4\x8dje \xc5\xa1tevilo znanstvenih del v raznih strokovnih in znanstvenih revijah in zbornikih.'